Ādams Alksnis

Adamas Eduardas Alksnis (, Alksne; 1864 m. vasario 27 d. Mazsalaca, Valmieros apskritis – 1897 m. rugpjūčio 9 d. Ryga) – latvių tapytojas, grafikas. Vienas latvių nacionalinės tapybos mokyklos pradininkų. 

 Biografija 
Mokėsi Rygos vokiečių amatų mokykloje, 1883–1892 m. su pertraukomis studijavo Sankt Peterburgo dailės akademijoje, 1888 m., 1891 m., 1892 m. gavo paskatinamuosius medalius. Devintame-dešimtame dešimtmetyje Sankt Peterburge vadovavo latvių dailininkų būreliui „Rūkis“. 

 Kūryba 
Sukūrė piešinių, akvarelių, tapybos kūrinių latvių valstiečių buities („Kelyje“ 1895 m., „Į darbą“, „Artojas“, „Sėjėjas“, visi 1896 m.), istorijos temomis, peizažų, portretų. Mirė jaunas, paliko daug piešinių, akvarelių ir tik kelis tapybos darbus. Jo darbų turi Latvijos nacionalinis meno muziejus.Māksla un arhitektūra biogrāfijās, 1. sēj., R.: Latvijas enciklopēdija, 1995.,-239. lpp., G. Tidomane, 19.lpp.
Parodos Rygoje
 1883 m. Amatų mokyklos grupės paroda
 1896 m. Etnografijos paroda
 1925 m., 1947 m., 1964 m. atminimo parodos

 Šaltiniai 

Kategorija:Latvijos tapytojai
Kategorija:Latvijos grafikai